Спектакль “Евангелле ад Іуды” Беларускага дзяржаўнага тэатра лялек чакаўся з асаблівай цікавасцю — яшчэ і таму, што гэта новая праца галоўнага рэжысёра Аляксея Ляляўскага. Само імя гэтага творцы — абяцанне чагосьці нешараговага, крэатыўнага, з абавязковым пульсаваннем думкі і шматлікімі мастацкімі спасылкамі, калі перапрацаваны літаратурны тэкст першавытока ўзрастае да неабсяжнага гіпертэксту, апелюючы да інтэлектуальнай скарбонкі гледача.